Document ID: 32001R1923

Kommissionens forordning (EF) nr. 1923/2001
af 28. september 2001
om ændring af forordning (EF) nr. 174/1999 om særlige gennemførelsesbestemmelser til Rådets forordning (EØF) nr. 804/68 for så vidt angår anvendelsen af eksportlicenser og eksportrestitutioner for mælk og mejeriprodukter
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EF) nr. 1255/1999 af 17. maj 1999 om den fælles markedsordning for mælk og mejeriprodukter(1), senest ændret ved forordning (EF) nr. 1670/2000(2), særlig artikel 31, stk. 14, og
ud fra følgende betragtninger:
(1) I artikel 1, stk. 1, andet afsnit, i Kommissionens forordning (EF) nr. 174/1999(3), senest ændret ved forordning (EF) nr. 1681/2001(4), er det fastsat, at der skal forelægges en eksportlicens ved eksport af de i bilag I, kategori II, fastsatte produkter. For at lette de nationale myndigheders arbejde og endvidere at foretage en harmonisering med de øvrige produkter bør denne mulighed ikke gælde for visse tilfælde, der er omhandlet i artikel 5 i Kommissionens forordning (EF) nr. 1291/2000 af 9. juni 2000 om fælles gennemførelsesbestemmelser for ordningen med import- og eksportlicenser og forudfastsættelsesattester for landbrugsprodukter(5), senest ændret ved forordning (EF) nr. 1095/2001(6).
(2) De i denne forordning fastsatte foranstaltninger er i overensstemmelse med udtalelse fra Forvaltningskomitéen for Mælk og Mejeriprodukter -
UDSTEDT FØLGENDE FORORDNING:
Artikel 1
I forordning (EF) nr. 174/1999 affattes artikel 1, stk. 1, andet afsnit, således: "Ved fravigelse fra første afsnit skal der imidlertid også fremlægges en eksportlicens for de i bilag I, kategori II, fastsatte produkter, undtagen for de i artikel 2 omhandlede tilfælde."
Artikel 2
Denne forordning træder i kraft på tredjedagen efter offentliggørelsen i De Europæiske Fællesskabers Tidende.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 28. september 2001.

Labels: 3
17